庚申宿觀音院
作者：黄庭堅
朝代：宋

paragraphs: 谷底一墟落，地形如盎盆。
榱題相照耀，其民頗家溫。
土風甚于秦，不可借釜甗。
僧屋無陶瓦，剪茅蒼竹樊。
借問僧安在，乞飯走諸門。
人鬨鳥烏語，簟凉風水文。
旁有蜂蜜廬，頗聞衙集喧。
將雨蟻爭丘，鏖兵復追奔。
紅英委鳳翼，赤幘峨雞冠。
汲烹寒泉窟，伐竹古松根。
相戒莫浪出，月黑虎夔藩。